## Zakon o izmjenama i dopunama Zakona o zdravstvenom osiguranju

### NN 59/2001 (30.6.2001.), Zakon o izmjenama i dopunama Zakona o zdravstvenom osiguranju

# HRVATSKI SABOR

961

Na teme­lju članka 88. Ustava Republike Hrvatske, donosim

## ODLUKU

### O  PROGLAŠENJU ZAKONA O IZMJENAMA I DOPUNAMA  ZAKONA O ZDRAVSTVENOM OSIGURANJU

Proglašavam Zakon o izmjenama i dopunama Zakona o zdrav­stvenom
osiguranju, koji je donio Hrvatski sabor na sjednici 28. lipnja 2001.

Broj:
01-081-01-2083/2
Zagreb, 29. lip­nja 2001.

Predsjednik
Republike Hrvatske
**Stjepan Mesić,** v. r.

## if !supportEmptyParas endif

## ZAKON

### O IZMJENAMA I DOPUNAMA ZAKONA O ZDRAVSTVENOM OSIGURANJU

Članak 1.

U Zakonu o zdravstvenom
osiguranju (»Narodne novine«, br. 75/93., 55/96., 1/97 - pročišćeni tekst,
109/97., 13/98., 88/98., 10/99., 34/99. i 69/00.) u članku 5. točki 3. riječi:
»lokalne samouprave i uprave« zamjenjuju se riječima: »lokalne i područne
(regionalne) samouprave«.

Točka 8. mijenja se i glasi:

»8. poljoprivrednici koji u
Republici Hrvatskoj obavljaju poljo­privrednu djelatnost kao jedino ili glavno
zanimanje, poljoprivrednici koji su svoje poljoprivredno zemljište dali u zakup
i osobe koje su uzele poljoprivredno zemljište u zakup, ako nisu ob­veznici
poreza na dodanu vrijednost te ako nisu zdravstveno osigurani po drugoj osnovi
kao osiguranici,«.

Članak 2.

U članku 6. stavku 2. riječ:
»poljodjelskom« zamjenjuje se riječju: »poljoprivrednom«.

Članak 3.

U članku 11. riječi:
»sukladno propisima o socijalnoj skrbi,« brišu se.

Iza stavka 1. dodaje se
stavak 2. koji glasi:

»Mjerila i postupak
utvrđivanja nesposobnosti za samostalan život i rad i nedostatak sredstava za
uzdržavanje iz stavka 1. ovoga članka propisat će ministar nadležan za poslove
socijalne skrbi uz suglasnost ministra zdravstva.«

Članak 4.

U članku 41. stavku 1. točki
e) riječ: »seljaka« zamjenjuje se riječju: »poljoprivrednika«.

Članak 5.

U članku 45. stavku 1.
riječi: »katastarski prihod« zamjenjuju se riječima: »osnovicu osiguranja«.

U stavku 2. riječi: »seljačko kućanstvo« zamjenjuju se rije­či­ma:
»poljoprivrednik iz članka 5. točke 8. ovoga Zakona«.

Stavak 3. mijenja se i glasi:

»Obveznik doprinosa iz stavka 2. ovoga članka koji je navršio 65 godina
života oslobađa se plaćanja doprinosa za obvezno zdravstveno osiguranje, ako
ispunjava uvjete propisane općim aktom koji donosi Zavod uz suglasnost ministra
zdravstva i ministra nadležnog za poslove socijalne skrbi.«

U stavku 5. riječi: »za naplatu« zamjenjuju se riječima: »osiguranja,
mjerila za utvrđivanje osnovice«.

Članak 6.

U članku 47. točka 21. mijenja se i glasi:

»21. zdravstvenu zaštitu poljoprivredniku iz članka 45. stavka 3. ovoga
Zakona«.

Članak 7.

U članku 48. stavak 1. mijenja se i glasi:

»Iz sredstava proračuna
jedinica područne (regionalne) samouprave osiguravaju se sredstva za:

1. investicijsko održavanje
prostora i opreme zdravstvenih usta­nova u vlasništvu jedinica područne
(regionalne) samuprave,

2. zdravstvene mjere zaštite
čovjekova okoliša na području jedinica područne (regionalne) samouprave (zrak,
voda, namirnice i sl.),

3. epidemiološke,
zdravstveno-statističke i socijalno-medicinske djelatnosti na području jedinica
područne (regionalne) samouprave, ako to ne osigurava Republika Hrvatska,

4. zdravstvenu zaštitu
osiguranih osoba iz članka 13. i 14. ovoga Zakona, ako to ne osigurava
Republika Hrvatska.«

Iza stavka 1. dodaje se novi
stavak 2. koji glasi:

»Iz sredstava proračuna
jedinica područne (regionalne) samouprave mogu se osigurati sredstva za zdravstvenu
zaštitu sta­nov­nika jedinica područne (regionalne) samouprave iznad standarda
utvrđenog obveznim zdravstvenim osiguranjem.«

Dosadašnji stavak 2. postaje
stavak 3.

Članak 8.

U članku 49. stavku 1. i 2.
riječi: »lokalne samouprave i uprave« zamjenjuju se riječima: »lokalne i
područne (regionalne) samouprave«.

Članak 9.

U članku 53. riječi: »lokalne samouprave i uprave« zamje­njuju se
riječima: »lokalne i područne (regionalne) samouprave«.

Članak 10.

Članak 60.a mijenja se i glasi:

»Potraživanja doprinosa zastaruju za pet godina, računajući od kraja
godine u kojoj je dospjela obveza plaćanja.

Rok zastare prekida se svakom službenom radnjom Zavoda izvršenom radi
utvrđivanja obveze plaćanja doprinosa ili naplate o kojoj je na propisan način
izviješćen obveznik plaćanja doprinosa. Nakon svakog prekida roka zastare
počinje teći novi rok zastare.

Ako se u rokovima iz stavka 1. i 2. ovoga članka ne naplati doprinos,
potraživanja neuplaćenog doprinosa zastaruju istekom deset godina, računajući
od kraja godine u kojoj je dospjela obveza plaćanja doprinosa.

Na pitanje zastare potraživanja doprinosa koja nisu utvrđena ovim
Zakonom primjenjuju se propisi Zakona o obveznim odnosima.«

Članak 11.

U članku 98. riječ: »seljak« zamjenjuje se riječju: »poljoprivrednik«.

Članak 12.

U članku 104. stavku 1. podstavku 13. riječi: »seljaka i seljač­kog
kućanstva« zamjenjuju se riječju: »poljoprivrednika«.

Članak 13.

Vlada Republike Hrvatske donijet će odluku o elementima standarda za
investicijsko održavanje prostora i opreme zdravstvenih ustanova u vlasništvu
županije, odnosno Grada Zagreba koja će biti temelj za planiranje potpora iz
državnog proračuna na godišnjoj razini.

Odluka iz stavka 1. ovoga članka donosi se do 30. rujna teku­će godine,
a primjenjuje se od 1. siječnja iduće godine.

Odluka iz stavka 1. ovoga članka objavljuje se u »Narodnim no­vinama«.

Članak 14.

Provedbeni propis iz članka 3. ovoga Zakona ministar nadležan za poslove
socijalne skrbi uz suglasnost ministra zdravstva donijet će u roku tri mjeseca
od dana stupanja na snagu ovoga Zakona.

Članak 15.

Opći akt iz članka 5. ovoga Zakona Zavod će, uz suglasnost ministra
zdravstva i ministra nadležnog za poslove socijalne skrbi donijeti u roku od 30
dana od dana stupanja na snagu ovoga Zakona.

Članak 16.

Ovaj Zakon stupa na snagu danom objave u »Narodnim novinama«, a
primjenuje se od 1. srpnja 2001.

Klasa: 500-01/01-01/01
Zagreb, 28. lipnja 2001.

HRVATSKI SABOR

Predsjednik
Hrvatskoga sabora
**Zlatko Tomčić**, v. r.

if !supportEmptyParas endif

Zakon, NN 59/2001-961